lflage/wiki-talks huggingface dataset:
Diskussioun:Jean Gremling

message: CV

message: "Als Grënner a laangjärege President vun der Société pour la propagation de l'incinération, FLAMMA,..." steet am Artikel. Esou eppes ass och a sengem CV um LSAP-Internet-Site ze liesen: Il fut également le fondateur et pendant près de quarante ans le président de la Société pour la propagation de l’Incinération.
Do stellt sech awer d'Fro wéi et méiglech ass datt de Jean Gremling (gebuer 1921) d'Flamma (Grënnungsjoer 1906) gegrënnt huet.--Fliedermaus 11:27, 12. Mäe. 2010 (UTC)
replies: text: :De Jang wor jo oft senger Zäit viraus, mee net an deem Mooss! — Du hues recht! Fayot et al. 1997 hunn dat falsch formuléiert! Ass verbessert! Bravo fir d'Kontrolléieren! --Jamcelsus 13:13, 12. Mäe. 2010 (UTC)
thread_title:  Grënner vun der FLAMMA ?
Diskussioun:Äiskeller vu Saint-Gilles

message: Zu Käerjéng an der Brauerei gouf et och esou en Äiskeller, natierlech vill méi kleng. D'Äis gouf am Wanter aus engem zougefruerene Weier op der "Héierchen" erausgeschnidden an an de Keller transportéiert ,deen dann hermetesch zogemauert gouf. Am Summer, wann d'Äis gebraucht gouf, gouf d'Lach erëm opgerappt. Dat krut ech viru laange Joren eng Kéier bei enger Brauereisvisite erzielt. -- Pecalux 14:55, 12. Mäe. 2010 (UTC)
Salut,
Dat stëmmt, vill Brauereien haten hir eege Kelleren. Déi Diddelenger hat hiren Um Däich, d'Paart dervunner ass haut nach am Perron do ze gesinn, a fir d'Stross déi driwwer féiert, gëtt haut nach Um Äiskeller gesot.
P.S. Zu Etterbeek gëtt et och nach e groussen, ech hunn awer nach net erausfonnt wou dee genee ass.
Les Meloures 15:02, 12. Mäe. 2010 (UTC)
thread_title: zur Informatioun
Diskussioun:Eisebunnsstreck Lëtzebuerg-Klengbetten Grenz

message: Moien,
D'Klengbettener Streck ass di eenzeg zu Lëtzebuerg déi mat 3000 Volt Gläichstroum elektrifizéiert ass. 
Ass se nëmme mat 3kv elektrifizéiert oder och nach. Dat misst eventuell preziséiert ginn.
Les Meloures 19:07, 15. Mäe. 2010 (UTC)
Weder nach, et gett 25KV als Standart um Rescht vum System an di lei Streck ass eeben mat 3Kv elektrifizeiert. Daat ass e Choix deen 1956 gemat gouf an deen eeben nemmen do gemat gouf, well et gett ausser deenen 2 Gleiser op der Staater Gare keng Plaatz wou 2 verschidden Systemer funktionneiren.
Et ass also weder "nëmme" nach ass et "oder nach". Di 2 Systemer hun am Fong naischt mat en aaner ze dun.
Luxmaster051 19:07, 15. Mäe. 2010 (UTC)
replies: text: :An och dat stëmmt net. Am Beräich vun der Gare Lëtzebuerg ginn et verschidde Gleiser déi souwuel matt 3000 V wéi och mat 25000 V bedriwwe ginn. Also kann ee net behaapten dass déi 2 Systemer näischt mateneen ze dinn hunn. -- Pecalux 05:59, 16. Mäe. 2010 (UTC)
replies: text: :Remoien,

text: :well et gett ausser deenen 2 Gleiser op der Staater Gare keng Plaatz wou 2 verschidden Systemer funktionneiren.

text: :Heescht dat am Kloertext datt op deene Gleiser 2 Systemer fontionnéieren?

text: :Les Meloures 07:11, 16. Mäe. 2010 (UTC)
Ganz genee, vir den Rescht sinn di 2 Spannungen getrennt. Lo wou der et soot, et keinnt een daat am Artikel iwwert d'Staater Gare dra schreiwen.
@ Pecalux: Daat hun ech dach uewen geschriwwen:Gleis 3 an 4 op der Staader Gare sinn bei Bedarf tescht 3KV an 25KV emschaltbar.
Luxmaster051 10:41, 16. Mäe. 2010 (UTC)

text: :@ Luxmaster051: Sorry, ech hat dat net gesinn. -- Pecalux 15:20, 16. Mäe. 2010 (UTC)
thread_title: Untitled

message: D'Ëmstellung wäert vum 22. August 2015 bis den 13. September 2015 passéieren.
Dat misst jo da geschitt sinn, oder war et eng Verspéidung ginn --Les Meloures (Diskussioun) 17:06, 22. Okt. 2015 (UTC)
thread_title: Ëmstellung
Diskussioun:Automotrice AM 96 SNCB

message: Moien,
Wéinst de grousse Gummiverkleedungen um Kapp vun der Motrice.
Hu se déi nëmmen op engem Kapp?
Les Meloures 10:13, 18. Mäe. 2010 (UTC)
replies: text: :Moien och,
replies: text: :Ech weess dass eng Automotrice an eng Motrice dat selwecht ass, mee wëssen all déi, déi op dës Säit kucke ginn, dat och? Am Lemma soe mer "Automotrice", durno geet nëmme méi riets vu "Motricen". Solle mer eis net op ee Begrëff eenegen oder déi zwéi Begrëffer am Text erklären? -- Pecalux 10:38, 18. Mäe. 2010 (UTC)
Hei ass den typeschen Insiderfall, well einfach ugeholl gëtt, datt jiddereen deen op d'Wiki liese kënnt automatesch Bescheed wees wat gemengt ass. 
Wann ech als Net Insider liesen, datt Gummiverkleedungen um Kapp vun der Motrice sinn huelen ech un datt déi Gummiverkleedungen, nëmmen op engem Wutz vum Zuch sinn, well ech denken datt den Zuch aus zwéin Deeler besteet, nämlech enger Motrice an enger Voiture mat enventuell engem Steierpult, déi da keng Gummiverkleedung huet. Ass dat esou? Les Meloures 11:24, 18. Mäe. 2010 (UTC)

text: :Ech mengen hei drängt sech fir d'éischt emol eng Definitioun vun enger Motrice (oder Automotrice) op am Verglach mat anere Schinnegefierer wéi Autorail asw.

text: :Ech als Ex-Insider géif mengen, eng Motrice hätt ëmmer 2 Käpp mat Führerstand a een Undriffsystem, dat op méi Achse wierkt. Je no Bauart kann d'Motrice aus 1, 2 oder an dësem Fall aus 3 Deeler bestoen. Dës Motrice huet nach déi Eegenaart dass, wann een der e puer unenee kuppelt, d'Méiglechkeet besteet fir bannenan duerchgehend duerch de ganzen Zuch kënnen ze goen. Dëst ass bei anere Motricen wéi z.B. de lëtzebuergeschen Z2000 net méiglech. Bei der Automotrice 96 SNCB ass op all Kapp eng Gummiverkleedung, hannen a vir.

text: :Ech ginn emol dervun aus dass eisen Insider den Artikel esou komplettéiert dass och Laien alles verstinn. -- Pecalux 12:08, 18. Mäe. 2010 (UTC)
thread_title: Untitled
Diskussioun:Automotrice

message: Am Geigensaatz zu engem Autorail ass et awer technesch méiglech di eenzel Elementer vun der Motrice nei zesummen ze setzen.
replies: text: :1) Stëmmt dat?
replies: text: :2) wat ass met technesch méiglech gemengt.
Les Meloures 14:02, 23. Mäe. 2010 (UTC)
En Autorail ass eng Uniteit dei vum Wierk aus fest zesummenass an net kann ausenaaner geholl gin.
Wann der Ierch d'Foto vun daer 2000er ukuckt, dei besteet aus 2 Deeler, dei am Fong ennertenaaner kennen getosch ginn. Sprech, dir keinnt een Deel vun der 2001 huelen an dei mat engem Deel vun der 2007 zesummensetzen an se waerten matenaaner funktionneiren. Den Autorail ass normalerweis mei kleng an doweinst net ze trennen.
--Luxmaster051 17:25, 23. Mäe. 2010 (UTC)
Remoien,
Mär gefällt dat Wuert normalerweis an dësem Kontext ganz gutt. Dat passt ëmmer gutt fir pauschal Aussoen ze ënnerstëtzen. Et ass dommerweis esou datt mer d'Wuert Autorail aus dem Franséischen hunn. D'Fransousen an d'Belsch hu wuel Autorailen déi aus méi Unitéite bestinn. 
Déi Däitsch hu fir dat wat mir Autorail nennen souguer zwou Bezeechnungen. Fir d'Automotrice soen se Triebwagen ob elektresch oder Diesel, a fir déi aner wéi z.B den Uerdinger soen se Schienenbus. 
Bei de Fransousen ass den Ënnerscheed vun der Automotrice zum Autorail deen datt déi eng elektresch sinn an déi aner mat Dieselmotoren ugedriff ginn. 
E gutt Beispill dofir ass z.B déi Lëtzebuergesch Serie 200 (Westwaggon) dee wéi eng Automotrice zesummegebaut war, awer mat Diesel fonctionnéiert huet. Anerer déi änlech zesumme gebaut si wéi Automotricen, sinn z.B. de franséische B 81500 an déi belsch Serie 41.
Well dat alles net esou einfach ënner en Hutt ze kréien ass, soll een demno sou Erklärunge mam auserneen huelen an zesummesetze besser op der Säit lossen, och wann et normalerweis esou ass, oder et muss een d'Ausnahmen déi net normal sinn mat opzielen, fir enzyklopedesch korrekt ze sinn. 
Les Meloures 21:04, 23. Mäe. 2010 (UTC)

text: :Remoien,

text: :Souwäit ech weess kënne bei ville Serië méi Aotomotricen unneneegekrämpt ginn. Gëtt et do Ausnahme bei deenen dat net méiglech ass?

text: :Les Meloures 22:17, 23. Mäe. 2010 (UTC)
thread_title: Untitled

message: Laut der Definitioun an eisem Artikel ass de "Westwagon" eng Automotrice. Op der Websäit www.rail.lu gëtt de "Westwagon" ëmmer a nëmmen als Autorail tituléiert. Gëtt et dofir eng Erklärung? --Pecalux 15:48, 3. Mee 2010 (UTC)
replies: text: :Moien,
replies: text: :Ech hat mer déi Fro och scho gestallt. Dofir wier ech frou fir gewuer ze ginn, wou een déi lëtzebuergesch Definitioun ka fannen.

text: :Les Meloures 16:08, 3. Mee 2010 (UTC)
thread_title:  Westwagon
Diskussioun:Festungstuerm

message: Op menger To-do Lëscht steet och en Artikel iwwer déi Tierm - dofir och den interne Lien am Pluriel, well ech net fir all eenzelnen Tiermchen een Artikel wëll schreiwen. Ech hunn déi Bezeechnung och bis elo nëmmen am Kontext vun der Festung begéint, dofir kënnt deen Artikel dann och an déi Kategorie.
--Roude Leiw2001 15:16, 23. Mäe. 2010 (UTC)
Salut,
Kuck emol dat do w.e.g.  Les Meloures 15:34, 23. Mäe. 2010 (UTC)
OK, merci, hat deen net gesinn!
Ech wëll och elo net ze vill un bestehend Artikele fréckele goen, ma vu datt am Artikel selwer och vun TiermerchER rieds geet, kéint een en och esou nennen. Ech maachen déi Propose emol op där betreffender Diskussiounssäit.
Wann ech dech schonn hei "gesinn": wat si Wikizeechen? Da maachen ech déi déi nächste Kéier mat.
Merci!
Salut,
Kuck einfach an de Verbesserungen déi gemaach goufen. Et dréint sech ëm de spezielle klenge Stréchelchen '. Dee soll ëmmer gebraucht ginn amplaz vun ´oder ’ oder zu allem Iwwerfloss och nach ` .
Wann dee gebraucht gëtt gi Wierder wéi z.B d'Maschinn net ausernee gerappt wann hannen um Saz keng Plaz méi ass, mä zesummen an den nächste Saz getässelt.
Am Fall vun den aneren Zeeche kann dat hei hannen um Saz virkommen:
xxxxxxxxx xx d´
Maschinn
Les Meloures 16:49, 23. Mäe. 2010 (UTC)
thread_title:  Spuenesch Tiermercher
Diskussioun:Leschte Steiwer

message: Den Numm kënnt aus der Zäit vun der preisescher Festungsbesetzung. Do stoung ëm déi Zäit déi leschte Wiertschaft, wann een aus der Stad erausgoung. Do ass dann dee leschte Steiwer verdronk ginn. De Steiwer oder Stuiver war eng am hollännesche Raum gëlteg Mënz.
Gudden Owend,
Weess een duerch Zoufall wéi et méiglech ass, datt d'preisesch Besatzung, hollännesch Mënzen hat?
Les Meloures 19:54, 23. Mäe. 2010 (UTC)
replies: text: :Eventuell eng Erklärung:Et steet net am Artikel, dass d'preisesch Besatzung do matt hollännesche Mënze bezuelt huet. Et steet just do dass de Numm aus déier Zäit staamt. Et ware jo warscheinlech net d'preisesch Zaldoten déi de Numm "um leschte Steiwer" erfonnt hunn mee Lëtzebuerger Zivilisten. Ausserdeem kann et jo sinn dass den Ausdrock "Steiwer" benotzt gouf wëll Lëtzebuerg jo déi Zäit ënner hollännescher Regentschaft - vun 1815 bis 1839 - stoung, obschonn d'Festung nach ënner preisescher Besatzung stoung - bis 1867. -- Pecalux 07:44, 24. Mäe. 2010 (UTC)
Remoien,
Merci fir d'Erklärung. Ech mengen da wier et awer méi enzyklopesch en Zäitraum mat Datum unzeginn, wéi eng Informatioun iwwer d'preisesch Besatzung. Ausser datt déi do war, huet se jo dann anscheinend näischt direkt mam Numm ze dinn, ausser den Numm kéim aus dem Kasären- oder Zaldote-jargon. Sou wéi et hei presentéiert ass, kënnt een op d'Iddi dat d'Preisen deen Numm erfonnt hunn.
Les Meloures 10:23, 24. Mäe. 2010 (UTC)

text: Karls V. Taler war als Carolus bekannt, den Philippstaler bezeichnete man auch mit Patagon oder Kreuztaler. Als Unterteilungen gab es den Sou oder Sol (auch Stüber genannt, daher luxemburgisch Steiwer, welcher Ausdruck sich noch in der Ortsbezeichnung um leschte Steiwer wiederfindet), den Escalin (Schilling, zu 6 Sous) sowie die Kupfermünzen des Liard (Heller zu 1/4 Sou) und des Gigot oder kleinen Hellers (zu Vs Sou). Galt der Philippstaler anfangs 60 Stüber, so wurde der nachfolgende leichtere Patagon zu 48 ausgegeben. (Quell: ons stad Nr 62, s.8 Link)--Fliedermaus 10:39, 24. Mäe. 2010 (UTC)
Dat jäitzt jo bal no engem Artikel Mënzen a Wärungen, déi zu Lëtzebuerg gebräichlech waren (oder eppes an deem Genre)... En Ufank steet jo hei scho bal... --Zinneke 14:23, 24. Mäe. 2010 (UTC)
thread_title: Untitled
Diskussioun:EuroCity

message: Et mussen ennen bei di eenzelt Zich nach Feiler dertëscht. Ech hun op den hellef Saiten gekuckt an do stoung ech sollt &harr an &rarr op di respektif Plaatzen man, mee dann kennt keen Feil. Wann een mer kinnt soen wei ech daat ronn brengen!?--Luxmaster051 09:53, 1. Abr. 2010 (UTC)
replies: text: Wou gëtt et déi Feiler op enger anerer Wiki?

text: Les Meloures 10:10, 1. Abr. 2010 (UTC)
replies: text: :Firwat gëtt EuroCity ëmmer erëm nees mat engem klengen C geschriwwen. Et hängt engem sou lues zum Hals eraus.? Les Meloures 10:12, 1. Abr. 2010 (UTC)
Et gett se z.b. op dem daitschsproochegen Pendant zu desem Artikel.
Ech gouf an der Schoul geleiert dass et keng Wieder gëtt dei bannen dran en grouss Buschtaaw kreien. Donierft mengen ech  dass d'Schreiwweiss Euro"C"ity geschützt ass, mee net d'Wuert selwer, wann der et also ouni groussen C schreiwt .
--Luxmaster051 10:33, 1. Abr. 2010 (UTC)

text: Moien,

text: Ech hunn elo mol an den anere Wikie gekuckt, do gëtt et keng déi EuroCity mat klengem C schreift. An ebe just wann d'Schreifweis EuroCity geschützt ass soll een se net verfälschen.

text: Dann ass et ubruecht wann aner Wikien, déi selwecht Artikelen hunn, een op d'Mannst een Interwikilink setzt, an onsen IW an den Artikel an där Sprooch derbäisetzt. De Rescht gëtt dann normalerweis vu Botte gemaach, déi periodesch déi Interwikilinken nokucken a kompletéieren.

text: Wat déi Feiler ugeet wéi se op der Däitscher Säit stinn, ech huelen un datt et dës sinn ↔ , déi brauch e jo dann nëmmen dohinner knäipen ze goen, oder elo hei ze knäipen. Dat ass bei wäitem déi einfachst Method.
Les Meloures 11:02, 1. Abr. 2010 (UTC)
replies: text: :PS: Et wier och vläicht gutt mol nozekucken, wat esou an der Schreifweis verbessert gouf, datt net ëmmer erëm déi selwecht Feeler erëmkommen. Fir déi Ënnerscheeder ze gesinn einfach d'Versioun vu virdru kucken an dann uewen op der Säit op Ënnerscheed klicken. Da gesäit een a rouder Schrëft alles wat verbessert gouf. Merci am viraus.

text: :Les Meloures 11:08, 1. Abr. 2010 (UTC)
thread_title: Untitled
Diskussioun:Russesch Grammaire

message: Ech mengen deen Artikel hei gëtt ze grouss. Anerwäerts weess ech net, wéi ech et soss maache soll. D'Grammatik vun all Sprooch ass rieseg, mä ech weess net, ob gudd ass esou gigantesch Artikelen ze schreiwen. Ech gesinn trotzdem keng Méiglechkeet, en ze kierzen. Laurent Mazouin
Moien,
Mer hunn esou vill kleng schappeg Artikelen, da wäert e groussen kee Problem sinn, am Contraire. Mä du kanns dech jo mol bei den Noperen ëmkucken, wat déi esou hunn. Vläicht gëtt dat der eng Iddi, wanns de ëmbaue wëlls.
Les Meloures 15:13, 2. Abr. 2010 (UTC)
Vläicht maachen ech fir d'Substantiver, d'Verben, d'Adjektiver etc. eenzel Artikelen. Da kréien ech emol déi Tabellen aus dem Artikel eraus. Laurent Mazouin
Moien,
Den Artikel an der de-Wikipedia huet esouguer iwwer 51 MB. Fir eppes erëmzefannen ass et wichteg datt den Artikel gutt strukturéiert ass. Esou wäit ech dat gesinn ass dat am Artikel "Russesch Grammatik" de Fall.--Fliedermaus 15:25, 2. Abr. 2010 (UTC)

message: Bei de Participen hunn ech puer Schwieregkeeten bei der Erklärung. Ass dat esou verständlech oder ass et ze komplizéiert? Ech gucken, d'Participen mat e puer Lëtzebuergesch Beispiller z'illustréieren. Laurent Mazouin 20:18 5. Mee 2010 (UTC)
thread_title: Participen

message: Entschuldiegung, schützen auf Russisch wird "защитить" nicht "защистить".--A.Khamidullin (Diskussioun) 21:47, 7. Jun. 2018 (UTC)
replies: text: Thanks it's fixed but you also could do it yourself.. --Wolverène (Diskussioun) 06:23, 8. Jun. 2018 (UTC)
thread_title: ein klein Fehler
Diskussioun:Landschaft (Geographie)

message: Gudde Moien,
Wier et net besser déi Beschreiwung vun de lëtzebuergesche Landschaften an de respektiven Artikelen wéi z.B. Éislek oder Guttland ënnerdaach ze bréngen. Dat hätt den Avantage datt déi Artikele komplettéiert ginn. En allgemengen Artikel Landschaft soll sech net an Detailer iwwer déi kleng lëtzebuergesch Landschafte verléieren. Mer si jo net den Nuebel vun der Welt, an et wier besser an e puer kuerze Sätz grouss Landschaften an an esou engem Artikel ze ernimmen, wéi d'Taiga oder d'Puszta, déi dann ausféierlech an engem eegenen Artikel beschriwwe ginn.
Mat de lëtzebuergesche Beschreiwungen an dësem Artikel maache mer just en duebelen Emploi.
Les Meloures 14:46, 6. Abr. 2010 (UTC)
replies: text: D'accord mam Les Meloures. Do gëtt et och den Artikel Geographie vu Lëtzebuerg, wou och zum Deel dës Inhalter behandelt kéinnte ginn. Mee Merci emol un d'Mme Rasquin fir hir Beiträg, getässelt kréie mer dat schonns iergenndwéis. --Zinneke 09:47, 8. Abr. 2010 (UTC)
replies: text: :Kann et net sinn dass Mme Rasquin, oder d'Wiener Uni wou si studéiert, eppes anescht ënnert dem Begrëff Landschaft versteet wéi dat wat mir "Laien" drënner verstinn? Ech hunn d'Gefill wéi wann et do kleng (oder vläicht esouguer méi grouss) Ënnerscheeder ginn. -- Pecalux 10:03, 8. Abr. 2010 (UTC)

text: Sécher, si gebraucht "Landschaft" hei als Fachbefrëff, an net a senger vernaculairer Bedeitung. Trotzdeem sollt tëscht  engem "allgemengen Artikel", deen déi grouss Landschaftsforme skizzéiert oder op d'manst ernimmt, an engem iwwer "Landschaften zu Lëtzebuerg" ënnerscheed ginn. Woubäi dann ze kucke wier, wéi dat mat deenen Artikelen, déi et schonn zu Deeler dervu gëtt (Minett, Éislek, asw,) an Aklang ze brénge wier.
replies: text: :Moien,

text: :well déi landschaftlech Objeten enger stänneger Notzung ënnerleeë sinn

text: :Wat ass domat gemengt. Ech fannen Notzung a kengem vun den lëtzebuergeschen Dictionnairen.

text: :Les Meloures 06:41, 20. Abr. 2010 (UTC)
replies: text: ::Vun Norden no Süden gëtt d'Guttland duerch d'Uelzecht duerchzunn.

text: ::Geet mäi Kompass falsch?

text: ::Les Meloures 07:22, 20. Abr. 2010 (UTC)
thread_title: Untitled
Diskussioun:Vugelsmillen

message: Moien,
Ass net duerch Zoufall bekannt wéi dee Grof de Villers nach geheescht huet?
Les Meloures 19:38, 12. Abr. 2010 (UTC)
replies: text: :Op Legilux ass vill gewuer ze ginn:
replies: text: :1877 geet riets vun der Famill de Villers de Liederkerke, déi Terrain huet missen hirginn fir d'Strooss vum Grondhaf laanscht d'Iernz kënnen ze bauen.

text: :1880 gëtt et e Riichter de Villers um Bezierksgeriicht Lëtzebuerg.

text: :1883 gouf dem Charles-Victor-Camille de Villers säin Titel "Comte" vum Groussherzog confirméiert. Hie war e fréieren Kavallerie-Offizéier a Proprietaire vum Schlass "Born"

text: : 1902 hat den Hippolyte de Villers, Chambellan vum Groussherzog, follgend Missioun: Hie war "Secrétaire pour les affaires d'état et chargé d'affaires auprès de S.M. l'empereur d'Allemagne, roi de prusse" bei Geleeënheet vum Ausschaffe vun der Convention d'exploitation des chemins de fer Guillaume-Luxembourg.

text: : Den Emil Erpelding schreift a sengem "Die Mühlen des Luxemburger Landes": Bereits vor dem ersten Weltkrieg (1906) veranlasste der Graf de Villers den Vogelsmüller, ihm die Mühle mit dem Bering zu verkaufen. ... Die Vogelsmühle wurde nicht mehr benutzt, zerfiel immer mehr, bis sie um 1960 endgültig niedergerissen wurde. --Pecalux 10:02, 13. Abr. 2010 (UTC)
-- Pecalux 10:02, 13. Abr. 2010 (UTC)
Nom Doud vum Grof Victor-Charles-Camille de Villers (1810-1895) an deem senger Fra, der Baronin Demetria-Robertine-Alphonsine de Tornaco - de Liederkerke-Beaufort (?-1896) koum et Enn 1897 zu enger Ierfdeelung vu 409,24 ha Grondbesëtz an der Gemeng Beefort ë.a, woubäi d'Kanner Hemine de Villers, Hypolithe de Villiers a Lammoral de Villiers geieft hunn. (Quell: Helbach, Jos, "Der Private Grundbesitz in Luxemburg im 19. Jahrhundert, S. 210 - 211) --Fliedermaus 11:20, 13. Abr. 2010 (UTC)
thread_title: Untitled
Diskussioun:Voiture Wegmann CFL

message: Moien,
Waren déi Voituren net ugestrach?
Les Meloures 10:38, 14. Abr. 2010 (UTC)
thread_title: Untitled

message: Ech wier gespaant fir ze wësse wéivill Leit den Numm vun esou Voiturë wëssen oder gewosst hunn. De Volleksmond geet eréischt bei engem relativ héije Prozentsaz vun der Bevëlkerung un. Et wier vläicht gutt wa mer net esou iwwerzegt wieren datt all Mënsch zu Lëtzebuerg den Insiderjargon kennt.
Les Meloures 12:09, 15. Abr. 2010 (UTC)
thread_title: Am Volleksmond

message: wat aussergewéinlech war, well souwuel déi däitsch ewéi och déi éisträichesch Eisebunn bei der Firma Wegmann déi selwecht Voituren am Sëlwer kaaft hunn.
Soll dat alt stëmmen?
Les Meloures 21:41, 15. Abr. 2010 (UTC)
Bei den 2 Gesellschaften sinn bis an d'1990er Joren(an Daitschland ginn et se nach emmer)sou Voituren am Regional Traffic agesat gin. Et huet mer interessant geschéngt d'Relatioun ze man, an ze erwähnen wou dat Material soss nach agesat gouf. Den Uewerbegreff "Silberlinge" gëtt och vir aanert Material benotzt, mee d'Firma Wegmann huet och esou Material produzéiert. Vir di daitsch Sait, kennt der hei kucken:
http://de.wikipedia.org/wiki/N-Wagen#Allgemeines
--Luxmaster051 06:20, 16. Abr. 2010 (UTC)
Moien,
Mer wëssen och, wou mer déi aner Artikele fannen. Et geet net dorëms et geet drëm, datt dat wéi ons steet korrekt ass. D'Silberlinge hunn de Wegmann-Voiture vum CFL geglach, waren awer net 100 % identesch. Dovunner ofgesinn goufen déi net nëmme vu Wegmann produzéiert. D'CFL-Vvoituren hate 6 Fënsteren an der Mëtt, déi aner nëmme 5.  
Se goufen och net nëmmen an Däitschland an an Éisträich verkaaft. D'Silberlinge waren och net am Sëlwer, se waren am poléierten Nirosta. Doriwwer eraus goufen et der déi ugestrach waren. Sou Pauschalaussoen déi net honnertprozenteg stëmmen, falen souguer Leit op déi net Spezialist sinn.
Et wier och flott wa mer e bësselchen Technesches gewuer géifen, wéi d'Bremsen, den Heizsystem, d'Bogien, d'Raddimensiounen, d'Längt iwwer Puffer, wéivill Plazen se haten, water Vitessen datt se konnte lafen, a.s.w.
Ech hunn emol d'Chronik vun den CFL-Voituren als Link derbäi gesat, datt een e bëeselche ka kucken, wat mat de Voiture geschitt ass a wéi se numeréiert waren. 
Net alles wat Insideren sou evident erschéngt, ass dat fir jiddwereen.
Les Meloures 08:43, 16. Abr. 2010 (UTC)
thread_title: Déi selwecht? Wierklech?
Diskussioun:CFL 2200

message: Ech kann Ierch keng enzel Source fir den Numm "Computermaus" ginn, ech kann Ierch jüst soen dat op den däitschsproochegen Foto Saiten zu deser Serie jüst nach vun "Computermaus" geschwat gëtt. Ech änneren den Ausdrock "Volléksmond".
--Luxmaster051 12:02, 14. Abr. 2010 (UTC)

message: *Am Lemma an am Text 2200. An der Këscht 2000
* An der Këscht 2201-2216. Mat enger Stéckzuel vu 14. Irgendwou ass do e Lach dran. Am Text steet dann erëm 2201 bis 2215. 
* Am Text ënne sinn se dann 2013 bis 2016 fir eng Serie vun 10 Stéck numeréiert. E bësselche komesch. 
Les Meloures 09:17, 10. Okt. 2010 (UTC)
Di zweet Serie vun Automotricen gett grad geliwwert. Ech probéiren se ëmmer um aktuellsten Stand ze halen.
--Luxmaster051 14:28, 22. Nov. 2010 (UTC)
replies: text: :Moien,
replies: text: :Tip top. Ech hat gemierkt datt do Eppes am lafe wier. Ech hunn nach eng intressant Lokomotiv entdeckt. Déi hänkt un engem Steierwon an huet anscheinend selwer kee Führerstand. Ech setzen se deemnächst eng Kéier op deng Diskussiounssäit, da kanns de der dat Dénge mol ukucken. Ech hu bis elo net erausfonnt watereng et ass.  --Les Meloures 14:56, 22. Nov. 2010 (UTC)
Firwat gëtt d'Schabloun mat der Navigatioun vum Lëtzebuerger Zuchmaterial net korrekt ugewisen?
--Luxmaster051 10:08, 21. Abr. 2011 (UTC)

text: Moien,

text: Ouni elo weider nogekuckt hunn, wees ech aus Erfarung, datt an esou Fäll meeschtens iergendwou am Text e falscht oder iwwerflëssegt Zeechen agebaut ass, an datt d'Schabloun dodrops reagéiert. --Les Meloures 10:59, 21. Abr. 2011 (UTC)
replies: text: :Gefléckt, et huet enn "/" am Tag  gefeelt. --Robby 12:22, 21. Abr. 2011 (UTC)
thread_title: Den Numm an d'Stéckzuel an d'Numeréierung